EVROPSKA KOMISIJA 


HAskThePresident in 4SpaceChat — Pogoji 


Upravičenost 


1. Sodelujejo lahko le posamezniki, ki delujejo v svojem imenu. Prispevki novinarjev in 
predstavnikov medijev ne bodo upoštevani. 
2. Sodelujoči, mlajši od 18 let, morajo imeti dovoljenje staršev. 


Pravila sodelovanja 


pa 


Predloženi videoposnetki so lahko dolgi največ 30 sekund. 

4. Sodelujoči lahko svoje prispevke delijo na Instagramu v obliki zgodbe, objave ali neposrednega 
sporočila, prek aplikacije Facebook Messenger, Twitterja ali po elektronski pošti na naslov 
COMM-SOCIAL-MEDIA-TEAM @ec.europa.eu. 

5. Sodelujoči morajo na teh platformah označiti Evropsko komisijo. 

6. Vsak sodelujoči lahko predloži neomejeno število videoposnetkov. 

7. Sodelujoči, mlajši od 18 let, morajo vsakemu videoposnetku priložiti podpisano dovoljenje 
staršev. 

8. Da bi sodelujoči, ki bodo prišli v ožji izbor, izpolnjevali pogoje, morajo sprejeti izjavo o varstvu 

osebnih podatkov in izpolniti obrazec o soglasju. 


Pogoji 


9. Evropska komisija ne prevzema nikakršne odgovornosti v zvezi z videoposnetki, ki so izgubljeni, 
poškodovani ali nepravilno predloženi, ne glede na to, kako do tega pride. 

10. Evropska komisija v nobenem primeru ni odgovorna za kakršno koli izgubo, škodo, poškodbo ali 
osebno poškodbo, ki jo utrpijo sodelujoči, tretje osebe ali lastnina, povzročeno ali nastalo v zvezi 
s snemanjem in predložitvijo vprašanja v obliki videoposnetka. 

11. Komisija ne odgovarja za kakršne koli stroške, ki jih imajo sodelujoči pri tem projektu. 


Časovnica 


12. Časovnica za predložitev videoposnetkov bo objavljena na Facebooku, Instagramu in Twitterju. 
Sodelujoče, ki bodo prišli v ožji izbor, bomo kontaktirali kmalu po izteku roka za predložitev 
videoposnetkov. 


Merila za izbor 


13. Merila za izbor so spoštovanje pogojev, kakovost videoposnetka in relevantnost vprašanja. 

14. Izbirni postopek bo opravila izbirna komisija, sestavljena iz osebja Evropske komisije v imenu 
Evropske komisije na podlagi meril za upravičenost in sodelovanje. Izbrala bo pet najboljših 
prispevkov. Kontaktirali bomo pet sodelujočih, ki bodo morali potrditi, da se strinjajo z izjavo o 
varstvu osebnih podatkov in navedenimi pogoji. 


Pristojbine 


15. 


16. 


Evropska komisija ali katera koli druga organizacija, ki deluje v njenem imenu, v nobenem 
primeru ne bo zahtevala kakršne koli oblike plačila ali nakupa za sodelovanje v tem projektu. 
Vsak sodelujoči je sam odgovoren za stroške ali izdatke, ki bi jih lahko imel s snemanjem in 
predložitvijo videoposnetka (vključno z vsemi stroški za internetni dostop). 


Sprejetje pravil 


17. 
18. 


19. 


Predložitev prispevka pomeni sprejetje pogojev uporabe Instagrama, Facebooka in Twitterja. 

S predložitvijo prispevka se sodelujoči strinjajo, da jih Evropska komisija kontaktira prek 
Instagrama, Facebooka, Twitterja ali elektronske pošte. 

Evropska komisija si pridržuje pravico, da te pogoje brez predhodnega obvestila kadar koli 
spremeni, in se zaveže, da jih ustrezno osveži na posebni spletni strani. Sodelujoči so odgovorni 
za redno spremljanje pogojev na zgoraj navedenem naslovu v primeru kakršnih koli sprememb. 


Odvzem pravic 


20. 


21. 


Prispevki, ki ne izpolnjujejo zgoraj navedenih pogojev, se lahko izključijo brez predhodnega 
obvestila. 

Sodelujoči, ki se ne strinjajo s pogoji ali obdelavo osebnih podatkov ali ki prekličejo strinjanje s 
pogoji, bodo samodejno izključeni. 


Avtorske pravice 


22. 


23. 


24. 


25. 


26. 


27. 


Sodelujoči izjavljajo in jamčijo, da so izključni avtorji in imetniki pravice za vsebino/gradivo 
njihovega prispevka ter da ne kršijo oz. ne bodo kršili avtorskih pravic, pravice do zasebnosti, 
pravice za uporabo slike ali kakršne koli druge pravice tretjih oseb. 

Vsakršna oblika plagiatorstva, ki vključuje nedovoljeno uporabo jezika in misli drugega avtorja in 
jih predstavi za svojo, bo povzročila izključitev. 

Sodelujoči s tem tudi potrdijo, da za vso vsebino velja popolno dovoljenje za uporabo, kar 
pomeni, da so vse tretje osebe, ki so kakorkoli ustvarile ali sodelovale pri ustvarjanju vsebine, 
dale predhodno soglasje za zgoraj opisano uporabo vsebine. 

Sodelujoči poleg lastništva avtorskih in sorodnih pravic izjavljajo, da so pri snemanju svojega 
videoposnetka upoštevali vse ustrezne predpise (avtorske pravice, pravice do zasebnosti itd.) in 
da so pridobili vse potrebne pravice in dovoljenja. Sodelujoči morajo upoštevati, da to lahko 
vključuje dela tretjih oseb (kot so arhitekturni načrti, kipi, fotografije ali blagovne znamke) ali 
pravice do slike (če fotografija prikazuje določljive osebe). 

Sodelujoči ne smejo posneti posameznikov brez njihovega soglasja. Otroci, ki se pojavijo v 
videoposnetku, potrebujejo starševsko dovoljenje. Sodelujoči s predložitvijo prispevka 
nepreklicno prenesejo svetovno lastništvo prispevka in vseh pravic intelektualne lastnine, 
povezanih s prispevkom, na Evropsko unijo. Evropska unija pridobi izključne pravice za uporabo 
prispevka, pri čemer „uporaba“ v prvi vrsti pomeni shranjevanje, arhiviranje, reprodukcijo, 
urejanje, spreminjanje, distribucijo, izvajanje, objavljanje, tiskanje, prikazovanje, oddajanje, 
dajanje na voljo, obveščanje javnosti, tudi na družbenih medijih, ustvarjanje izvedenih del, 
sinhronizacijo, prevajanje ali katere koli druge načine uporabe prispevka v digitalni in materialni 
obliki. 

Evropska unija prav tako pridobi pravico, da dovoli ponovno uporabo prispevka v skladu s 
Sklepom Komisije z dne 12. decembra 2011 o ponovni uporabi dokumentov Komisije 
(2011/833/EU). 

Sodelujoči se prav tako odpovejo pravici, da se opredelijo kot avtorji prispevka za namene zgoraj 
navedene uporabe. S predložitvijo prispevka jamčijo, da na podlagi svoje moralne pravice v 
okviru avtorskih pravic ne bodo nasprotovali temu, da se njihovo ime ob objavi prispevka navede 
ali ne (denimo ob objavi na družbenih medijih). 


Pravo, ki se uporablja 


28. 


Za vsa nesoglasja glede teh pogojev velja pravo Evropske unije, po potrebi dopolnjeno z 
določbami materialnega prava Belgije. Za reševanje spora, nesoglasja ali terjatve iz vsebine te 
izmenjave ali v zvezi z njo, ki ga/jo sodelujoči in Evropska unija ne moreta rešiti sporazumno, so 
izključno pristojna sodišča v Bruslju. 


Varstvo podatkov 


29. 


30. 


31. 


32. 


33: 


Za pripravo tega projekta je zadolžena enota A1 (upravljavec podatkov) Generalnega direktorata 
za komuniciranje pri Evropski komisiji. 

Vse zbrane osebne podatke (ime, državljanstvo, datum rojstva, poštni naslov, elektronski naslov, 
telefonska številka, računi na družbenih medijih) bodo hranili upravljavec podatkov, obdelovalec 
podatkov ali njuni zanesljivi zastopniki ter jih uporabljali le za namene te dejavnosti 
komuniciranja. Tretje osebe ne bodo imele dostopa do osebnih podatkov. Podatki bodo shranjeni 
do enega leta po koncu obdobja predložitve in bodo nato samodejno izbrisani. 

Evropska komisija je zavezana varstvu osebnih podatkov. Vsi osebni podatki se obdelujejo v 
skladu z Uredbo (EU) 2018/1725. To velja tudi za vse osebne podatke, ki jih obdeluje Generalni 
direktorat za komuniciranje ali njegovi pogodbeniki. V posebni izjavi o varstvu osebnih podatkov 
je na voljo več informacij glede obdelave vaših osebnih podatkov in uveljavljanja vaših pravic 
prek tam navedenih kontaktnih podatkov. 

Če želite preveriti, katere osebne podatke hranimo, ali jih želite spremeniti, popraviti ali izbrisati 
oziroma imate vprašanje glede obdelave podatkov v tem postopku ali glede vaših pravic, pišite 
podporni skupini pri upravljavcu podatkov na naslov 

COMM-SOCIAL-MEDIA-TEAM Cec.europa.eu. 

Po potrebi se lahko obrnete tudi na Evropskega nadzornika za varstvo podatkov. Kontaktni 
podatki in natančnejše informacije o pravicah posameznikov, na katere se nanašajo podatki, so 
objavljeni na spletišču Evropskega nadzornika za varstvo podatkov: https://edps.europa.eu/. 


Kontakt 


34. 


35. 


Če želite preklicati strinjanje s pogoji, se lahko obrnete na enoto za strateško komuniciranje pri 
Generalnem direktoratu za komuniciranje Evropske komisije na naslovu 
COMM-SOCIAL-MEDIA-TEAM Cec.europa.eu. 

Če želite pred predložitvijo videoposnetka ali po njem postaviti vprašanje, se lahko obrnete na 
enoto, ki organizira ta projekt, na naslovu 

COMM-SOCIAL-MEDIA-TEAM Cec.europa.eu. 


